KOMMISSIONENS FORORDNING (EF) Nr. 2278/96 af 28. november 1996 om ændring af forordning (EØF) nr. 1863/90 om gennemførelsesbestemmelser til Rådets forordning (EØF) nr. 4045/89 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen, og om ophævelse af direktiv 77/435/EØF

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4045/89 af 21. december 1989 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen, og om ophævelse af direktiv 77/435/EØF (1), senest ændret ved forordning (EF) nr. 3235/94 (2), særlig artikel 19, og

ud fra følgende betragtninger:

Ved artikel 7 i forordning (EØF) nr. 4045/89 blev der indført en ordning med gensidig bistand mellem medlemsstaterne ved gennemførelse af kontrol som fastsat i artikel 2 og 3 i nævnte forordning, og efter samme artikel skal Kommissionen fastsætte bestemmelser for fælles aktioner vedrørende gensidig bistand mellem to eller flere medlemsstater; disse bestemmelser bør derfor indføres i Kommissionens forordning (EØF) nr. 1863/90 (3), ændret ved forordning (EF) nr. 2992/95 (4);

bilag II til forordning (EØF) nr. 1863/90 fastsætter de oplysninger, der skal anføres i den årlige rapport, som medlemsstaterne skal fremsende efter artikel 9, stk. 1, i forordning (EØF) nr. 4045/89; bilag II bør ændres, så at det udtrykkeligt fastsættes, at resultaterne af den gennemførte kontrol medtages;

der er blevet afsløret fejl i visse sprogudgaver af bilag III og IV til forordning (EØF) nr. 1863/90 som bør berigtiges; for klarhedens skyld bør alle bilagene udskiftes med de berigtigede udgaver; de berigtigede bilag bør have virkning fra datoen for ikrafttrædelsen af forordning (EF) nr. 2992/95, ved hvilken de oprindelige bilag blev indsat;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for EUGFL -

UDSTEDT FØLGENDE FORORDNING:

Artikel 1

I forordning (EØF) nr. 1863/90 foretages følgende ændringer:

1. Følgende artikler ændres således:

- artikel 4a bliver artikel 5

- artikel 4b bliver artikel 6

- artikel 5 bliver artikel 8.

2. Følgende afsnit, undertitel og artikel indsættes efter artikel 6:

»AFSNIT III

Fælles aktioner

Artikel 7

1. Kommissionen kan på eget initiativ eller på forslag fra en medlemsstat og efter aftale med de berørte medlemsstater beslutte at samordne fælles aktioner vedrørende gensidig bistand mellem to eller flere medlemsstater som fastsat i artikel 7, stk. 1, i forordning (EØF) nr. 4045/89, især med hensyn til:

- risikograden

- transaktionernes omfang, især hyppigheden af samhandelen i EF og EF's handel med tredjelande, og deres finansielle betydning

- behovet for at nå frem til en ensartet fremgangsmåde.

2. Efter aftale med de berørte medlemsstater skal en medlemsstat udpeges til at lede den fælles aktion. Hver medlemsstat forbliver dog ansvarlig for gennemførelsen af den kontrol, der er fastsat i forordning (EØF) nr. 4045/89, såvel som for dens konsekvenser.

3. Hver medlemsstat

- udpeger de personer eller myndigheder, der skal gennemføre den fælles aktion på dens vegne

- sikrer, at der stilles et tilstrækkeligt antal erfarne embedsmænd til rådighed for gennemførelsen af hver aktion

- sikrer, at kontrollen gemmenføres og rapporten udarbejdes og stilles til rådighed for alle deltagende medlemsstater og for Kommissionen inden for de fastsatte frister«.

3. Bilag II affattes som angivet i bilag A til nærværende forordning.

4. Bilag III og IV affattes som angivet henholdsvis i bilag B og C til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Artikel 1, nr. 4, anvendes dog fra den 30. december 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 388 af 30. 12. 1989, s. 18.

(2) EFT nr. L 338 af 28. 12. 1994, s. 16.

(3) EFT nr. L 170 af 3. 7. 1990, s. 23.

(4) EFT nr. L 312 af 23. 12. 1995, s. 11.

BILAG A

»BILAG II

Oplysninger i den årlige rapport, som medlemsstaterne skal fremsende efter artikel 9, stk. 1, i forordning (EØF) nr. 4045/89 (forordningen).

1. Forordningens forvaltning

Forordningens forvaltning, herunder ændringer af de organer, der er ansvarlige for kontrol, og af den særlige tjeneste, der skal føre tilsyn med forordningens anvendelse, jf. artikel 11, og af disse organers kompetenceområde.

2. Ændringer i lovgivningen

Ændringer i den nationale lovgivning, der er relevante for forordningens anvendelse, og som er blevet indført siden den foregående årlige rapport.

3. Ændringer af kontrolprogrammet

En beskrivelse af eventuelle ændringer, der er foretaget af det kontrolprogram, som er blevet forelagt Kommissionen i henhold til forordningens artikel 10, stk. 2, siden programmet blev forelagt.

4. Kontrolprogrammets gennemførelse

Gennemførelsen af kontrolprogrammet for perioden, der slutter den 30. juni forud for den sidste frist for forelæggelsen af denne rapport, jf. forordningens artikel 9, stk. 1, herunder både samlet og for hvert enkelt kontrolorgan (når mere end et kontrolorgan gennemfører kontrol efter forordningen):

a) antallet af gennemførte kontroller og antallet af virksomheder, der blev kontrolleret

b) antallet af kontroller, der stadig er under gennemførelse, og antallet af virksomheder, der kontrolleres

c) antallet af kontroller, der var planlagt for den pågældende periode, men som ikke blev gennemført, og antallet af virksomheder, der ikke blev kontrolleret som følge af manglende gennemførelse af disse kontroller

d) grundene til, at de i litra c) nævnte kontroller ikke blev gennemført

e) fordelingen på indbetalinger og udbetalinger og på foranstaltninger af den i litra a), b) og c) nævnte kontrol

f) resultaterne af de i litra a) omhandlede kontroller, herunder:

- antallet af kontroller, hvor der blev afsløret uregelmæssigheder, og antallet af involverede virksomheder

- arten af disse uregelmæssigheder

- den pågældende foranstaltning, hvor der blev afsløret uregelmæssigheder

- de anslåede finansielle følger af hver uregelmæssighed

g) resultaterne af den kontrol, der er gennemført i kontrolperioden forud for den kontrolperiode, der er omfattet af den foreliggende rapport, og som der ikke forelå resultater for på det tidspunkt, hvor rapporten for den pågældende kontrolperiode blev fremlagt, herunder:

- antallet af kontroller, hvor der blev afsløret uregelmæssigheder, og antallet af involverede virksomheder

- arten af disse uregelmæssigheder

- den pågældende foranstaltning, hvor der blev afsløret uregelmæssigheder

- de anslåede finansielle følger af hver uregelmæssighed

h) kontrollens gennemsnitlige varighed i manddage, så vidt muligt med angivelse af den tid, der er medgået til planlægning, forberedelse og gennemførelse af kontrollen og indberetning.

5. Gensidig bistand

Anmodninger om gensidig bistand, der er fremsat og modtaget efter forordningens artikel 7, herunder resultaterne af kontrol, der er gennemført som hastekontrol efter artikel 7, stk. 2 og 4, og et resumé af de lister, der er sendt og modtaget efter artikel 7, stk. 2 og 3.

6. Ressourcer

Nærmere oplysninger om de ressourcer, der er til rådighed for gennemførelsen af kontrollen efter forordningen, herunder:

a) omfanget af det personale, udtrykt i personer/år, der beskæftiger sig med kontrol i henhold til forordningen, fordelt på de enkelte kontrolorganer og, hvis det er relevant, regioner

b) uddannelse af det personale, der beskæftiger sig med kontrol i henhold til forordningen, med angivelse af, hvor stor en del af det i litra a) omhandlede personale, der er har fået denne uddannelse, og uddannelsens art

c) edb-udstyr og redskaber, der er til rådighed for det personale, som beskæftiger sig med kontrol i henhold til forordningen.

7. Vanskeligheder med forordningens anvendelse

Vanskeligheder med forordningens anvendelse og de foranstaltninger, der er truffet for at løse dem, eller forslag med henblik herpå.

8. Forslag til forbedring

Eventuelle forslag enten til forbedringer af forordningens anvendelse eller af forordningen selv.«

BILAG B

»BILAG III

>START GRAFIK>

ARK A

FORESLÅET KONTROLPROGRAM FOR PERIODEN ....................

(Artikel 10 i forordning (EØF) nr. 4045/89)

1. Kriterium for beregning af det antal virksomheder, der mindst skal kontrolleres = mindst halvdelen af det antal virksomheder, hvis indtægter eller udgifter eller summen heraf har været på over 100 000 ECU i EUGFL's regnskabsår ....................

Dvs. × 12 = 2. For de foranstaltninger, for hvilke risikoanalysen ikke er anvendt som det vigtigste udvælgelseskriterium, har følgende antal virksomheder modtaget eller foretaget betalinger som led i finansieringsordningen via EUGFL, Garantisektionen, i regnskabsåret ....................:

A (1) Samlet antal Det samlede antal virksomheder, hvis indtægter eller skyldige beløb eller summen af disse ligger for følgende kategorier:

A (2) Over 300 000 ECU A (3) 300 000 ECU eller derunder, men ikke under 30 000 ECU

Antal virksomheder i hver af ovennævnte kategorier, som det er hensigten at kontrollere i ....................:

3. Det samlede antal virksomheder, som det er hensigten at kontrollere i ....................:

A (4) Samlet antal A (5) Samlet antal baseret på risikoanalyse A (6) < 30 000 ECU

Bemærkninger til rubrikkerne:

A (2) Kontrol af virksomheder i denne kategori, som ikke blev kontrolleret i henhold til denne forordning i de to kontrolperioder forud for denne kontrolperiode, er obligatorisk, medmindre de betalinger, de modtog, faldt ind under en eller flere foranstaltninger, for hvilken der er indført risikoanalysemetoder til udvælgelse.

A (6) Virksomheder i denne kategori skal kun kontrolleres af specifikke grunde, som skal anføres på ark D til dette bilag.

>SLUT GRAFIK>

>START GRAFIK>

ARK B FORESLÅET KONTROLPROGRAM FOR PERIODEN ....................

(Artikel 10 i forordning (EØF) nr. 4045/89)

Kontrolordning i forbindelse med EUGFL, Garantisektionens budgetposter

Kun for foranstaltninger, hvor der ikke anvendes risikoanalyse

B (1) EUGFL budgetartikel eller kontonr. B (2) Antal planlagte kontroller B (3) Planlagt kontrol af virksomheder, hvis indtægter eller udgifter eller summen heraf oversteg 300 000 ECU i EUGFL's regnskabsår . . . B (4) Planlagt kontrol af virksomheder, hvis indtægter eller udgifter eller summen heraf androg 30 000 ECU til 300 000 ECU i EUGFL's regnskabsår . . . B (5) Planlagt kontrol af virksomheder, hvis indtægter eller udgifter heraf var på under 30 000 ECU i EUGFL's regnskabsår . . . B (6) Samlede udgifter pr. EUGFLbudgetpost, der skal kontrolleres i perioden . . . (ECU) B (7) Samlede udgifter pr. EUGFLbudgetpost i EUGFL's regnskabsår . . . (ECU)

(i) Antal virksomheder (ii) Kontrollerede udgifter (ECU) (i) Antal virksomheder (ii) Kontrollerede udgifter (ECU) (i) Antal virksomheder (ii) Kontrollerede udgifter (ECU)

>SLUT GRAFIK>

ARK C FORESLÅET KONTROLPROGRAM FOR PERIODEN ....................

(Artikel 10 i forordning (EØF) nr. 4045/89)

Kriterier for udarbejdelse af programmet i forbindelse med eksportrestitutioner og andre sektorer, hvor der er indført risikoanalysemetoder til udvælgelse, hvis disse kriterier afviger fra dem, der indgår i de forslag om risikoanalyse, der tilsendes Kommissionen i henhold til artikel 2, stk. 2, i forordning (EØF) nr. 4045/89>START GRAFIK>

Sektor, hvor der foreslås kontrol (angivelse af EUGFL-budgetpost som anført i kolonne B (1) på ark B til dette bilag) Kommentarer til de fastlagte risiko- og udvælgelseskriterier (kortfattet redegørelse - f.eks. afslørede uregelmæssigheder eller en usædvanlig udgiftsstigning)

>SLUT GRAFIK>

ARK D FORESLÅET KONTROLPROGRAM FOR PERIODEN . . . . .

(Artikel 10 i forordning (EØF) nr. 4045/89)

Foreslået kontrol, hvis kontrol foretages, af virksomheder, hvis indtægter eller udgifter eller summen heraf var på under 30 000 ECU i EUGFL's regnskabsår . . . .>START GRAFIK>

EUGFL-budgetpost (som anført i kolonne B (1) på ark B) Antal virksomheder, som foreslås kontrolleret Specifik grund til kontrol

>SLUT GRAFIK>

ARK E FORESLÅET KONTROLPROGRAM FOR PERIODEN . . . . .

(Artikel 10 i forordning (EØF) nr. 4045/89)>START GRAFIK>

Kontrolorgan (fordelt på regioner og kontorer) Antal planlagte kontroller Samlet antal inspektører/år, der er afsat til kontrol i henhold til forordning (EØF) nr. 4045/89 (hvis inspektørerne kun foretager kontrol i henhold til forordning (EØF) nr. 4045/89 på deltid, anføres kun denne del af deres arbejdsår) «

>SLUT GRAFIK>

BILAG C

»BILAG IV

LISTE OVER VIRKSOMHEDER, DER ER ETABLERET I EN ANDEN MEDLEMSSTAT END DEN, HVOR UDBETALING ELLER INDBETALING AF DET PÅGÆLDENDE BELØB HAR ELLER SKULLE HAVE FUNDET STED

(Artikel 7, stk. 1 og 2, i forordning (EØF) nr. 4045/89)

>START GRAFIK>

Medlemsstat, hvor indbetaling eller udbetaling har fundet sted

Medlemsstat, hvor virksomheden er etableret Dato for afsendelse af denne liste (1) Navn og adresse (2) Udgifternes art (hver betaling anføres særskilt efter EUGFL-budgetkonto og betalingstype) (3) Beløb (i national valuta) for hver betaling, som i EUGFL's regnskabsår blev (4) Anmodes der om kontrol af virksomheden efter artikel 7, stk. 2, (se anmærkning A)

(i) på virksomheden i den medlemsstat, hvor virksomheden er etableret (ii) hvortil indbetaling har fundet sted, eller hvorfra udbetaling har fundet sted (i) udbetalt til virksomheden (ii) betalt af virksomheden

Anmærkninger

A. Hvis det er tilfældet, bør der sendes en særlig anmodning efter modellen i bilag VI til denne forordning indeholdende alle oplysninger, som er nødvendige for, at modtageren korrekt kan identificere den pågældende virksomhed.

B. En kopi af denne liste skal sendes til Kommissionen (GD VI-G-3).

C. Hvis ingen virksomheder er etableret i andre medlemsstater for Deres lands vedkommende, bedes dette meddelt alle de øvrige medlemsstater og Kommissionen (GD VI-G-3).

D. Hvis der fremsættes anmodning om kontrol af en virksomhed efter artikel 7, stk. 2, efter afsendelsen af denne liste, bør der under alle omstændigheder sendes en kopi af anmodningen baseret på bilag V til Kommissionen (GD VI-G-3).«

>SLUT GRAFIK>